**Blue**

*Cristian Del Nor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blue

Privesc albastrul lumilor astrale

De la fereastra unui infinit

Opresc secunda de pe roata mare

Si sunt nemuritor fara sfarsit

Si mai privesc apoi daca perechea

Se defineste si-altfel decat doi

Plecandu-mi peste Univers usor urechea

Sa-ascult daca pluralul inseamna amandoi

Ce crezi ? te intreb privind dupa Selena

Putem schimba impreuna cei doi Poli ?

Imi spui zambind ca asta nu e scena

De unde te ridici dupa ce mori

Si mai imi spui ca imi pierd timpul

Privind pierdut luminile astrale

E mult mai minunat sa simti Pamantul

Pasind in doi , pe-o singura carare !